stanford-oval/wikipedia huggingface dataset:
טכנולוגיית קו השער
ביקורת ומחלוקת

בעוד שהתומכים ביישום הטכנולוגיה במגרשים סבורים כי היא תפחית במידה ניכרת את טעויות השיפוט במהלך המשחק, ישנם המקטרגים כנגדה. מרבית הביקורת כלפי הטכנולוגיה הגיעה מפיפ"א עצמה, לרבות נשיא פיפ"א ג'וזף בלאטר. מלבד הביקורת סביב ההיבט הטכני של המערכות שהוצעו, המקטרגים טוענים שהטכנולוגיה תשפיע על האלמנט האנושי במשחק ותבטל את ההנאה שבוויכוח על טעויות שיפוט. ג'וזף בלאטר אמר כי "ענפי ספורט אחרים משנים על בסיס קבוע את חוקי המשחק כדי להתאים אותו לטכנולוגיה החדשה ... אנחנו לא עושים זאת, וזה מה שהופך את הכדורגל למרתק ולפופולרי כל כך".
מחקר שנערך העלה כי בעונת 2010/11 בפרמייר ליג, "התרחשו טעויות שיפוט ב-30% מהמקרים שאותם יכלו הילוכים חוזרים בווידאו למנוע", אך יש הטוענים שהשימוש בהילוכים חוזרים ככלי פורמלי בידי השופט עלול לפגום בשטף של המשחק ולמנוע ביצוע של מהלכים מסוימים.
כיוון ביקורת אחר שהופנה כלפי הטכנולוגיה גרס כי יהיה זה יקר במיוחד ליישם את הטכנולוגיה בכל השכבות בעולם הכדורגל, ובייחוד בהתאחדויות כדורגל קטנות יותר או עניות יותר. בעלי תפקידים בפיפ"א הביעו בפומבי את העדפתם ל"שיפוט טוב יותר" ולשילובם של חברי סגל שיפוטי נוספים במשחק, על פני יישום הטכנולוגיה. התומכים בטכנולוגיה מציינים מנגד את הדוגמאות הרבות להחלטות שיפוט שגויות בנוגע לכדורים שעוברים על סף קו השער, כאלה שחורצות את התוצאה במשחקים חשובים, וציינו כי הטכנולוגיה השתפרה באופן ניכר מאז הבדיקות הראשונות שערכה פיפ"א. התומכים גם מציינים כי יש לתת משקל רב יותר לכל סיוע נוסף שיכול להינתן לשופט, לעומת טיעונים הגורסים כי יישום הטכנולוגיה יביא לחוסר אחידות בכללי המשחק (מאחר שלא כל התאחדויות הכדורגל יוכלו ליישם את הטכנולוגיה). נשיא פיפ"א ג'וזף בלאטר התנגד לטכנולוגיה עד שערו החוקי של פרנק למפרד שנפסל במונדיאל 2010.
שילובו של "שופט חמישי" שכזה, כלומר עוזר שיפוט נוסף שיעמוד לצד השער, נועד בין היתר להקל על הטיפול במקרים של שערים ספק-חוקיים. עם זאת, במשחק בין אנגליה לבין אוקראינה ביורו 2012, שולב שופט חמישי לצד השער, ואף הוא לא הכריז על שער לאחר שכדור שבעט מרקו דוויץ' האוקראיני עבר את קו השער והורחק מתחום השער מיד לאחר מכן על ידי מגנה של אנגליה ג'ון טרי. טעות זו הביאה להדחתה של אוקראינה מהטורניר. עם זאת, במהלך שהוביל לשער, הכדור נמסר לחלוץ האוקראיני ארטיום מילבסקי בעת שהיה בעמדת נבדל, נבדל שאותו לא סימן הקוון. בעקבות המקרה, אמר נשיא פיפ"א בלאטר כי "טכנולוגיית קו השער היא הכרחית". יום לפני המשחק בין אנגליה לאוקראינה אמר נשיא אופ"א מישל פלטיני כי אם במשחק מול גרמניה לאנגליה במונדיאל 2010 היה שופט נוסף לצד השער, הוא היה רואה שהכדור שבעט למפרד עבר את קו השער במלוא היקפו, "מאחר שזו עבודתו".
הערות שוליים

↑  אושר שימוש בטכנולוגיית קו השער במונדיאל 2014, באתר ONE‏, 19 בפברואר 2013
↑  זהו צילום מסך מתוך הווידאו World Cup 2010 Most Shocking Moments 1- Lampard's Ghost Goal, באתר YouTube (בזמן 1:50)
↑  nrg מעריב, בלאטר: טכנולוגיית קו השער היא הכרחית, באתר nrg‏, 20 ביוני 2012
↑  Blatter: Goal-line technology a 'necessity', Sports Illustrated, June 20, 2012
כדור מסוג Teamgeist II, הנושא שבב, ומממש את טכנולוגיית קו השער של אדידס וקיירוס (אחת מהמערכות שהוצעו למימוש הטכנולוגיה)
זווית צילום מתוך השער של גרמניה בעת שערו החוקי שלא אושר של פרנק למפרד במונדיאל 2010. אירוע זה עורר הדים ובעקבותיו הכריז נשיא פיפ"א ג'וזף בלאטר על חידוש הדיון בנושא הטכנולוגיה.
תיאור גרפי סכמטי של פעולת המערכת Cairos GLT
מעברה (נקודת חצייה)

מעברה בפארק באילינוי
מעברה באנגליה עם שלט אזהרה
מעברה על אפיק נחל הבשור, סמוך לצאלים
מַעְבָּרָה (מכונה גם "גשר אירי") היא נקודת חצייה של נחל או מקווה מים בהם המים רדודים ומאפשרים מעבר מגדה לגדה.
מקומות יישוב רבים הוקמו ליד מעברות וחלקם כוללים בשמם את המונח המקומי למעברה. באנגלית נקראת המעברה Ford ומקומות כמו אוקספורד וסטרטפורד קרויים על שם מעברות, על ידן הן הוקמו. באופן דומה, קלגנפורט, פרנקפורט על האודר ופרנקפורט על המיין משלבות בתוכן את המילה הגרמנית למעברה - Furt, והערים אוטרכט ומאסטריכט משלבות בשמן גרסה של המילה הלטינית למעברה, trajectum.
המעברה מוזכרת כבר בתנ"ך, למשל בספר יהושע בו מסופר על אנשי יריחו שרדפו אחרי המרגלים של יהושע בן נון "על המעברות".
בתקופה המודרנית השימוש במעברה מוגבלת לכבישים משניים ביותר, ובמקומות אחרים משמשים גשרים, מנהרות או מעבורות. לעיתים ליד מעברה לרכב מוקם גשר להולכי רגל כדי שאלו יוכלו לעבור בלי להירטב. בהשפעת המנדט הבריטי בישראל נקראו מעברות גם "גשרים איריים" או "מעברים איריים" – מונח שמקורו במערכות המאבק בשלטון האנגלי. האירים בנו גשרים שאינם בולטים מעל פני המים כדי להסתיר את נקודות החצייה.
ראו גם

מעברות הירדן
לקריאה נוספת

יהודה זיו, "גשרים 'איריים' ", יד ליאיר, החברה להגנת הטבע, מאי 1999, עמ' 240–243
הערות שוליים

↑  גֶּשֶׁר אִירִי במילון הנדסת דרכים [תחבורה] (תש"ן), באתר האקדמיה ללשון העברית
↑  יהושע ב' ז'
↑  מילון מונחים בפורום טיולים וידיעת הארץ של "תפוז"
| --- | --- |
בקרת זהויות :  NLI: 987007543321905171  GND: 4306851-0  LCCN: sh85050478 
ערך זה הוא קצרמרבנושא תחבורה. אתם מוזמנים לתרום לוויקיפדיה ו.
מקרה קטרינג

| --- | --- |

 סוגה:  סדרת דרמה 
 ארץ מקור:  אוסטרליה
 שפות:  אנגלית
 מספר עונות:  1
 מספר פרקים:  8
 הפקה
 אתר צילומים:  טסמניה 
 אורך פרק:  60 דקות
 שידור
 רשת שידור:  Showcase
 רשת שידור בישראל:  BBC Entertainment
 תקופת שידור מקורית:  4 ביולי 2016 – 2016 
 קישורים חיצוניים
 דף התוכנית ב-IMDb
 
מקרה קטרינג (באנגלית: The Kettering Incident) היא סדרת דרמה אוסטרלית, ששודרה לראשונה בערוץ Showcase של רשת פוקסטל ב-4 ביולי 2016. את הסדרה יצרו ויקטוריה מאדן ווינסטנט שיהן, והכותבים היו ויקטוריה מאדן, לואיז פוקס, קייט שורטלנד ואנדרו נייט. תצוגה מוקדמת של הסדרה נערכה בפסטיבל Dark MoFo בשנת 2015, בו הוקרנו שני פרקים מתוך הסדרה לקהל נבחר בתשעה מוקדים ברחבי טסמניה.
הסדרה צולמה בקטרינג וסביבותיה ובברוני איילנד שבטסמניה. בין המממנים לסדרה היו Screen Australia,‏ Screen Tasmania, פוקסטל ו-BBC Worldwide, והיא פותחה בעזרת ערוץ 4 הבריטי.
תקציב הסדרה היה 15 מיליון דולר, והיא פורסמה כדרמה למבוגרים הראשונה שצולמה בטסמניה. את הסדרה ביימו רוואן וודס וטוני קרביץ. המפיקה בפועל הייתה פני וין. במאי 2017 החל פיתוח של עונה שנייה לסדרה. אבל ביוני 2018 אישרה ויקטוריה מאדן, יוצרת הסדרה, שפוקסטל לא ממשיכה את הסדרה.
תקציר עלילה

אנה מייסי (אליזבת דביקי) עזבה את עיירת הולדתה קטרינג כשהייתה בת 14, זמן קצר אחרי שחברתה הטובה (ואחותה למחצה), ג'יליאן בקסטר, נעלמה בצורה מסתורית. שתי הילדות רכבו על אופניים אל היער מחוץ לקטרינג, שם ראו אורות משונים בשמיים. אחרי שמונה שעות אנה נמצאה לבדה, מפוחדת ומכוסה בדם.
חמש עשרה שנים אחר כך, אנה חוזרת לעיירה ומוצאת שהאנשים שם נאבקים כדי לשרוד. היערות סומנו לכריתת עצים, ומתרחשים עימותים אלימים בין אנשי איכות הסביבה והעובדים מקומיים. הופעתה המחודשת של אנה מעוררת סערה, כאשר נערה אחרת, קלואי הולוויי (סיאנואה סמיט-מקפי) נעלמת בפתאומיות, מה שמניע את אנה לחקור מה באמת קרה בלילה שבו ג'יליאן נעלמה. בכך היא חושפת סודות המאיימים על עתידה של קטרינג.
צוות השחקנים > שחקנים ראשיים

אליזבת דביקי – אנה מייסי
מתיו לה נווז – הבלש בריאן דאץ'
הנרי ניקסון – השוטר פרגוס מקפיידן
אנתוני פילאן – רוי מייסי
דיימון גיימיו – ינס יורגנסן
דמיאן גארווי – מקס הולוויי
סשה הורלר – ברברה הולוויי
בראד קנגיסר – אדם הולוויי
סיאנואה סמיט-מקפי – קלואי הולוויי
צוות השחקנים > שחקני משנה

סוזי דוהרטי – רנה בקסטר
קווין מקלסאק – טרוויס קינגסטון
אליסון וייט – דב ראסל
טילדה קובהם-הארווי – אלייזה גרייסון
דילן יאנג – דיין סאליבן
ניל פיגוט – דומיניק הרולד
נתן ספנסר – לואיס סאליבן
מרקוס הנסלי – מיק מקדונלד
מתיו ברטון – סינגלט ראסל
מירנדה בנט – ג'יליאן בקסטר
בן אוקנבולד – קרייג גרייסון
קייטי רוברטסון – סנדרה האל
מדיסון בראון – אנה מייסי הילדה
קריס מקווייד – פיונה מקנזי
תומאס רידמן – קייד פישר
מאיה ג'ין – מטילדה ראסל
פרסים

| שנה | פרס | קטגוריה | זוכים ומועמדים | תוצאה |
| --- | --- | --- | --- | --- |
| 2015 | AWGIE Awards | מיני-סדרה טלוויזיונית מקורית | ויקי מאדן, אנדרו נייט, קייט שורטלנד ולואיז פוקס | מועמדות |
| 2016 | AACTA Awards | הצילום הטוב ביותר בטלוויזיה | ארי וגנר על הפרק "The Search" | מועמדות |
| 2016 | AACTA Awards | הבימוי הטוב ביותר בטלוויזיה לדרמה או קומדיה | רואן וודס על הפרק "Anna" | מועמדות |
| 2016 | AACTA Awards | שחקנית אורחת או שחקנית משנה הטובה ביותר בדרמה טלוויזיונית | סשה הורלר | מועמדות |
| 2016 | AACTA Awards | שחקנית אורחת או שחקנית משנה הטובה ביותר בדרמה טלוויזיונית | סיאנואה סמיט-מקפי | מועמדות |
| 2016 | AACTA Awards | השחקנית הראשית הטובה ביותר בדרמה טלוויזיונית | אליזבת דביקי | זכייה |
| 2016 | AACTA Awards | פסקול מקורי הטוב ביותר בטלוויזיה | מטאו זינגלס ומקס ליאדברט עבור "Anna" | זכייה |
| 2016 | AACTA Awards | התסריט הטוב ביותר בטלוויזיה | ויקטוריה מאדן עבור "Anna" | מועמדות |
| 2016 | AACTA Awards | סרט טלוויזיה או מיני-סדרה הטובים ביותר | וינסנט שיהן, ויקטוריה מאדן, אנדרו ווקר | זכייה |
| 2016 | Series Mania Festival | פרס מיוחד של צוות השופטים | מקרה קטרינג | זכייה |
הערות שוליים

↑  "The Kettering Incident set for July 4 world premiere". if.com. 5 במרץ 2016. נבדק ב-23 במאי 2016. {{cite web}}:  (עזרה)(הקישור אינו פעיל)
1 2  Knox, David (10 בפברואר 2014). "Screen Tasmania invests in Foxtel mystery". TVTonight. נבדק ב-2 במרץ 2014. {{cite news}}:  (עזרה)
↑  "The Kettering Incident premiere sets scene for Tasmania's Dark Mofo festival" (בAustralian English). ABC News. 11 ביוני 2015. נבדק ב-6 ביוני 2016. {{cite news}}:  (עזרה)
↑  Giddings, Lara. "$15 million series tipped to be Tasmania's Twin Peaks". Department of Premier and Cabinet, Tasmania. אורכב מ-המקור ב-20 בפברואר 2014. נבדק ב-28 בנובמבר 2015. {{cite web}}:  (עזרה)
↑  "Subscribe to The Mercury". www.themercury.com.au.
↑  Madden, Victoria (6 ביוני 2018). "Hi Vanessa, unfortunately #Foxtel decided not to go ahead with it. We were devastated of course, but that's showbiz eh?". @sweetpotato12 (באנגלית). {{cite web}}:  (עזרה)
↑  "Offspring star Matt Le Nevez returns to TV with Elizabeth Debicki in The Kettering Incident". news.com.au. 26 ביולי 2014. {{cite news}}:  (עזרה)
↑  "The Kettering Incident: TV drama to employ hundreds of Tasmanians". Australian Broadcasting Corporation. 1 בספטמבר 2014. נבדק ב-1 באוקטובר 2014. {{cite news}}:  (עזרה)
↑  "AWGIE Awards 2015 nominations". Australian Writers' Guild. אורכב מ-המקור ב-2018-03-21. נבדק ב-6 ביוני 2016. {{cite web}}:  (עזרה)
↑  Knox, David (27 באוקטובר 2016). "AACTA Awards 2016: nominations". TV Tonight. נבדק ב-26 באוקטובר 2016. {{cite web}}:  (עזרה)
↑  "Tasmanian-filmed series The Kettering Incident wins major international TV award". The Mercury. נבדק ב-6 ביוני 2016. {{cite news}}:  (עזרה)
יהודה קצין

| --- | --- |
 לידה:  1708 חלב, האימפריה העות'מאנית 
 פטירה:  6 בנובמבר 1783 (בגיל 75 בערך) חלב, האימפריה העות'מאנית 
 תקופת הפעילות:  ? – 6 בנובמבר 1783 
 
הרב יהודה בן הרב יום טוב קצין נולד בשנת ה'תס"ח (1708) בעיר חלב שבסוריה (ארם צובא). עמד בראש בית דין בעיר.
ביוגרפיה

הרב היה תלמידו של חכם יוסף עבאדי. לרב היו שני בנים, הראשון הוא הרב בכור שנולד בשנת ה'תק"ו (1746) והשני הרב אליהו בשנת ה'תקי"ח (1758) ואף הם שימשו כדיינים.
הרב יהודה קצין ביקר בארץ ישראל ושהה בירושלים ובצפת כחמש שנים. הרב נפטר ב-י' בחשון ה'תקמ"ד בגיל 76. בפטירתו הספידו אותו גדולי הרבנים בדורו, ביניהם הרב יצחק עטייה ותלמידו ישעיה עטייה.
ספריו

רועי ישראל - חידושים על הרמב"ם
מחנה יהודה - שאלות ותשובות
וזאת ליהודה - דרושים וחידושים על התורה
חרם שכירות

חרם שכירות בניו יורק, 1919
חרם שכירות היא צורה של מחאה קולקטיבית ישירה, כאשר קבוצה של שוכרי דירות מחליטה לסרב לשלם את שכר הדירה עד שרשימת דרישות שלהם מתקבלת על ידי בעל הדירה. היסטורית, פעמים רבות חרם שכירות קשור לשכר דירה גבוה, תנאים ירודים בנכס או דרישות בלתי סבירות מהשוכרים; עם זאת, היו מצבים בהם סוגיות רחבות יותר הובילו לחרם.
חרם שכירות הוא צורת מחאה לא חוקית, משום שהחרם הוא שבירת החוזה בין השוכר למשכיר.
שלבים מרכזים בחרם שכירות

ריצ'רד ברינט מתאר במאמרו משנת 1982 שישה שלבים בחרם שכירות מוצלח:
התארגנות: התארגנות של דיירים כקבוצה המחליטה לפעול יחד. החודשים הראשונים של הקמפיין מוקדשים לבניית תשתית ארגונית, הכרוכה בתיאום ישיבות, ביצוע סקרים, קבלת ייעוץ ממומחי בנייה, הפצת מידע וגיוס כמה שיותר דיירים למחאה.
בניית תוכנית פעולה להעלאת המודעות ויצירת תמיכה ציבוריות רחבה כמה שניתן לחרם. מגוון הכלים שניתן להשתמש בהם: קבוצות לחץ, פנייה לבית משפט, חשיפה תקשורתית רחבה, שתדלנות והפגנות.
התנגדות לפינוי דיירים באמצעות הליכים משפטיים.
גיוס מאסה קריטית של דיירים שלא ישלמו שכר דירה ומיסוד מטה לתיאום ותמיכה בדיירים השובתים.
עדכון שוטף של הדיירים והתקשורת.
הסכמות עם בעלי הבתים לסיום השביתה: הקפאת שכר דירה, שיפוץ הדירות וכו'.
אולם, ישנם רק מקרים מעטים בהם חרם שכירות הצליח, וזאת משום שקשה מאוד לארגן את כל הדיירים לקחת חלק בשביתה, דיירים יכולים לשלם שכר דירה בסתר ותמיד קיים החשש מפינוי המונע מדיירים מבוגרים ומשפחות להשתתף בחרם.
מקרים בולטים > חרם השכירות בלידס, 1914

בינואר 1914 300 דיירים בלידס שבתו כנגד העלאת שכר הדירה. העלאת שכר הדירה הייתה החלטה של הסניף המקומי של איגוד בעלי הנכסים. הודעות נשלחו ל-10,000 דיירים. מארגני החרם קראו למחאה כללית בעיר. הליגה להגנת הדיירים, ביחד עם מארגני השביתה ערכו אסיפות ברחבי העיר. אחרי שמונה שבועות, בית המשפט הורה להפסיק את השביתה. המארגנים פונו והוכנסו לרשימה שחורה והתקשו להשכיר דירה בעיר.
מקרים בולטים > חרם השכירות בגלאזגו, 1915

כשהממלכה המאוחדת נכנסה למלחמה עם גרמניה בשנת 1914, היא הייתה צריכה להגדיל באופן דרמטי את הייצור. גלאזגו, הייתה מרכז הנדסה כבדה ובניית הספינות; איגודי העובדים היו חזקים בעיר אך באופן מסורתי השכר היה נמוך. ככל שהביקוש לעובדים באזורי התעשייה בסביבות גלאזגו גדל, כך גם הביקוש לדיור. בעלי הבתים ביקשו להעלות את דמי השכירות שגבו, עם זאת, נכסים רבים היו ברמה ירודה ונזקקו לתיקון. עליית שכר הדירה ומחירי המזון, הובילו להפגנות ומחאה.
בעלי בתים ביקשו לנצל את הביקוש לדיור והחליטו לפנות דיירים שפיגרו בתשלומי שכר הדירה והחוק עמד לצידם. הדיירים שהיו מועמדים לפינוי היו בעיקר נשים משום שרוב הגברים גויסו לצבא. בפברואר 1915, הוקמה אגודת הנשים לשיכון בגלאזגו למנוע את עליית שכר דירה ופינוי משפחות. חרם השכירות החל במאי 1915 ובאוקטובר הצטרפו לשביתה מעל ל-15,000 דיירים. במהלך החרם, נשים מנעו בכוח את כניסתם של נציגי בעלי הדירות שבאו למסור הודעות פינוי באמצעות השלכת שקיות קמח, פירות רקובים וזבל.
ב־17 בנובמבר 1915, אגודת הנשים לשיכון ארגנה את אחת ההפגנות הגדולות ביותר שהתקיימה עד אז בגלאזגו. אלפיים נשים ועובדי מספנות והנדסה צעדו ברחובות העיר לכיוון בית משפט המקומי תחת הסיסמה: אבא נלחם בפלנדריה, אנחנו נלחמות כאן בבעלי הבתים.
באותו היום, הודיע מזכיר המדינה של סקוטלנד, מקינון ווד, כי ביקש מהקבינט להקפיא את שכר הדירה לרמה של לפני המלחמה. ב-25 בדצמבר עבר חוק להגבלת הריבית על משכנתאות ושכירות בפרלמנט הבריטי.
מקרים בולטים > חרם שכירות בעשור הראשון של המאה העשרים באמריקה

אנדרו ווד וג'יימס א. בייר בחנו מספר חרמות שכירות בערים שונות ביבשת אמריקה בין השנים 1925–1940. בשנים הללו התקיימו שביתות בווראקרוס ומקסיקו סיטי (1922), ולפראיסו וסנטיאגו (1922, 1925), פנמה סיטי (1925) ובערים נוספות. חלק מהשביתות נמשכו מספר שנים ופרצו כל תקופה.
התגייסות הדיירים בערים ברחבי אמריקה במהלך תחילת המאה העשרים התבססה על רשתות חברתיות מקומיות של נשים, קבוצות אתניות, כנסיות, וצורות אחרות של התארגנויות בלתי פורמליות אזרחיות. הדבר שמבדיל את התגייסות הדיירים בראשית המאה העשרים מדוגמאות מוקדמות יותר של מחאה עירונית הוא האופי הדמוקרטי של החברה האזרחית והמדינה. שיח זכויות האזרח סיפק לשוכרים מסגרת חדשה לבטא את טענותיהם. בנוסף חרם השכירות באמריקה נהנה מתמיכה מצד הרשויות והמחוקקים. האליטות הפוליטיות החדשות תמכו במאבקים של הדיירים.
מקרים בולטים > חרם השכירות בברצלונה, 1931

במהלך שנות העשרים אוכלוסיית ברצלונה גדלה ביותר מ-62%. ההגירה המאסיבית גרמה להעלאה משמעותית בדמי השכירות. לאחר הקמת הרפובליקה השנייה באפריל 1931, CNT דרש הפחתת שכר דירה ב-40%. בחודשים יוני ויולי נערכו אסיפות הסברה בהן לקחו חלק נשים רבות שהיו אחראיות על התקציב המשפחתי. 100,000 שוכרים לקחו חלק בשביתה. משפחות רבות סירבו לשלם את שכר הדירה ואת תשלומי החשמל והגז. סולידריות בין תושבי השכונות הקשתה, אם לא מנעה, את פינוי הדיירים. בעלי הבתים הקטנים תבעו ממועצת העיר להגן עליהם ולסייע בגביית החובות. בנובמבר באותה השנה, הממשלה שלחה את המשמר האזרחי לסייע בפינויים, היא כלאה את מנהיגי השביתה ופעלה לטובת בעלי הבתים.
מקרים בולטים > חרם שכירות בלונדון 1960

במאי 1959 המפלגה השמרנית זכתה בבחירות במועצה המקומית של רובע סנט פרנסיס בלונדון. המועצה הודיעה על כוונתה להציג תוכנית לשכר דירה דיפרנציאלי במטרה להעלות את ההכנסות מדיור. נציגים של 35 אגודות דיירים הודיעו על התנגדותם למהלך. נערכו הפגנות נגד התוכנית, אך המתווה הדיפרנציאלי הוצג ואושר. שכר הדירה הועלה ל-4,200 דיירים ומתוכם 1,400 לא שילמו את העלאה בשכר הדירה.
בחודשים הראשונים של 1960 נערכו צעדות והפגנות בבניין העירייה ואחרי שהושלכו ביצים על חברי מועצה מהיציע הציבורי, ישיבות המועצה נסגרו לציבור הרחב. בפברואר, מפלגת הלייבור, ניסתה לשכנע את השובתים לסיים את השביתה ולנהל משא ומתן עם המועצה. השובתים הציגו מתווה להפסקת השביתה, אך הוא לא התקבל על ידי המועצה. באוגוסט של אותה השנה, הוצאו צווי פינוי נגד שני דיירים. הדיירים ומשפחותיהם התבצרו בדירות ובאחד הלילות עברה שמועה שבאים לפנות את המשפחות ואלף מפגינים הגיעו לחסום את אנשי ההוצאה לפועל. שבועיים לאחר מכן, פקידי הוצאה לפועל מלווים בשוטרים פינו בכוח את המשפחות. בעקבות הפינוי נערכו הפגנות אלימות וכחמישים מפגינים נעצרו.
אגודות הדיירים ניסו לנהל משא ומתן עם המועצה אולם היא הודיעה לכל 8,000 הדיירים כי מי שלא ישלם את שכר הדירה במלואו, יועמד לדין וככל הנראה יפונה.
מקרים בולטים > חרם שכירות בדרום אפריקה בשנות השמונים

חרם השכירות בדרום אפריקה בשנות ה-80 של המאה ה-20, היה חלק ממחאה נגד האפרטהייד. חרם שכר הדירה החל באוגוסט 1984 באזור נהר וואל (כשישים קילומטר דרומית ליוהנסבורג) והתפשט לחמישים ערים ברחבי דרום אפריקה בשנתיים הבאות. הערכה היא שעד ספטמבר 1986, 60% מהשחורים לא שילמו שכר דירה. כתגובה להצלחת החרם, הממשלה צמצמה את אספקת המים וניקוי בורות הביוב לשכונות השחורות ברחבי המדינה. ב-1989 עיריית סווטו ועיריות נוספות נאלצו לנהל משא ומתן עם נציגי השובתים.
הערות שוליים

1 2  SAGE Publications (ע), The SAGE encyclopedia of economics and society, First edition, Los Angeles: SAGE Publications, 2016, עמ' 1394, ISBN 978-1-4522-1797-0
1 2 3 4 5 6  B Moorhouse, M Wilson, C Chamberlain, Rent strikes-direct action and the working class, Socialist Register, 1972
↑  Richard Bryant, Rent Strike in the Gorbals, Community Development Journal 17, 1982-01-01, עמ' 41–46 doi: 10.1093/cdj/17.1.41
↑  Leeds Rent Strike 1914 | critical place (באנגלית)
1 2 3  Castells, Manuel, 1942-, The city and the grassroots : a cross-cultural theory of urban social movements, Berkeley: University of California Press, 1983, עמ' 27-37, ISBN 0-520-04756-7
↑  Mary Barbour 1875-1958 | acumfaegovan (באנגלית)
↑  Andrew Wood, James A. Baer, Strength in Numbers, Journal of Urban History 32, 2006-09, עמ' 862–884 doi: 10.1177/0096144206289347
↑  Angel Smith (ע), Red Barcelona : social protest and labour mobilization in the twentieth century, London: Routledge, 2002, עמ' 80-83, ISBN 0-203-21937-6
↑  Michael seidman, Women's Subversive Individualism in Barcelona during the 1930s, International Review of Social History 37, 1992-08, עמ' 161–176 doi: 10.1017/s0020859000111113
1 2  mudlark121, Today in London housing history: St Pancras rent strikers fight police, Kings Cross, 1960., past tense, ‏2017-09-21 (באנגלית)
↑  "Rent strike gives blacks in S. Africa a powerful weapon". Christian Science Monitor. 1986-09-04. ISSN 0882-7729. נבדק ב-2020-04-21.
↑  Stephen Zunes, The Role of Non-Violent Action in the Downfall of Apartheid, The Journal of Modern African Studies 37, 1999, עמ' 137–169
לוח הנצחה לחרם השכירות בגלאזגו ואחת ממנהיגות השביתה מרי ברבור (Mary Barbour). מתחת ללוח דיוקן של ברבור שהוכן על ידי קבוצת אמנים מקומית ב-2012
מכרז סגור מחיר ראשון

מכרז סגור מחיר ראשון (אנגלית]: First price sealed-bid auction) הוא מושג בתורת המשחקים, המתאר שיטת מכרז. במכרז מסוג זה המשתתפים מכניסים את הצעות המחיר שלהם, עבור הפריט המוצע למכירה, לתיבה. לאחר מכן מוציא מנהל המכירה את המעטפות והמשתתף שהציע את ההצעה הגבוהה ביותר, זוכה - הוא מקבל את המוצר ועליו לשלם את המחיר אותו הציע. במקרה של שוויון הצעות בין מספר מתמודדים, יתבצע שובר שוויון. שובר השוויון יכול להיות הסתברותי (הטלת  מטבע, הגרלה...) או קבוע (המתמודד שהציע ראשון, המתמודד עם המספר הסידורי הגבוה ביותר...)
הגדרה פורמלית

מכרז סגור מחיר ראשון (עם ערכים פרטיים בלתי תלויים) מיוצג כווקטור בעל חמש קואורדינטות
(N,(a_{i},b_{i},F_{i})_{i\in N},b^{'},p,C)
כאשר:
N=\{1,2,\cdots ,n\} היא קבוצת הקונים.
\forall ib_{i}\geq a_{i},  V_{i}=[a_{i},b_{i}]  קבוצת הערכים הפרטיים האפשריים לקונה ה-i, כאשר ערך פרטי לקונה, הוא ערכו של המוצר הנימכר עבורו, ערך המוצר הנמכר יכול להיות קבוע, וזהה לכל הקונים או נבדל בין קונה לקונה, והתפלגותו נתונה על ידי פונקציית התפלגות מצטברת. נסמן ב- V=V_{1}\times V_{2}\times ...\times V_{n}
\forall i\in N נתונה פונקציית התפלגות מצטברת  F_{i}:V_{i}\rightarrow [0,1], אשר מתארת את הערך הפרטי של הקונה ה- i.
b' המחיר המקסימלי עבור החפץ עבורו מתקיים  b'\geq max_{i\in N}{b_{i}}, כלומר עבור כל קונה, ערכו הפרטי של המוצר בעיניו אינו עולה על  b'.
p:[0,b']^{n}\rightarrow X(n) פונקציה הקובעת לכל וקטור הצעות את ההתפלגות שלפיה נבחר הזוכה בחפץ. ( X(n) הוא מרחב כל ההתפלגויות על  \{1,2,...,n\})
C:[0,b']^{n}\rightarrow R^{n} פונקציה הקובעת את התשלום של כל משתתף.
כעת נתאר את תהליך המכרז באופן פורמלי בהינתן וקטור המכרז:
הקונה ה- i  בוחר את הערך הפרטי של המוצר בעיניו, לפי פונקציית ההתפלגות המצטברת שלו  F_{i}ת הוא יודע מה הערך שלו,  v_{i} אך לא מה ערכי הפריט עבור הקונים האחרים (אנו מניחים אי תלות בין פונקציות ההתפלגות המצטברת של הקונים).
מגדירים: אסטרטגיה של שחקן  i להיות,  y_{i}:[a_{i},b_{i}]\rightarrow [0,b']  פונקציה שבהינתן ערך  v_{i} מחזירה את הצעת המחיר המתאימה. ואת ווקטור האסטרטגיות  y=(y_{1},...,y_{n}) להיות וקטור שהקורדינטה ה- i היא האסטרטגיה של השחקן ה- i
כל קונה מציע את הצעת המחיר שלו  c_{i}\in [0,b'], בהתאם לאסטרטגיה שלו.
הקונה נבחר על ידי ההתפלגות  p(y_{1},...,y_{n}), כלומר הסתברות הזכייה של הקונה ה- i היא  p_{i}(y_{1},...,y_{n}), כאשר במכרז סגור מחיר ראשון מתקיים שהתפלגות הזכייה בהינתן וקטור הצעות  (y_{1},...,y_{n}) היא פונקציית האינדיקטור על ההצעה המקסימלית.
הקונה ה- i משלם את התשלום המתאים לפי פונקציית התשלומים המתאימה:  C_{i}(y_{1},...,y_{n}), במכרז סגור מחיר ראשון מתקיים שפונקציית התשלומים בהינתן וקטור הצעות  (y_{1},...,y_{n}) היא פונקציית  y_{i} עבור הקונה שהציע את הערך המקסימלי, ואפס אחרת.
דוגמאות > דוגמה

בהינתן מכרז סגור מחיר ראשון עם שני משתתפים,  F_{1},F_{2} פונקציות התפלגות אחידה, בלתי תלויות, על הקטע  [0,1], מחיר מקסימלי  M ופונקציית ההתפלגות והמחיר הקבועות למכרז סגור מחיר ראשון, נרצה למצוא את וקטור האסטרטגיות אשר יוביל לשיווי משקל סמטרי. נראה שהווקטור הנ"ל הוא  y=(y_{1},y_{2})~s.t~y_{i}(v_{i})=v_{i}/2.
הוכחה: נניח שהקונה הראשון בחר באסטרטגיה זו, ונוכיח שעל הקונה השני להשתמש באותה אסטרטגיה, ולכן אסטרטגיה זו תהווה שווי משקל.
עבור הקונה השני מתקיים: ערך המוצר הוא  v_{2} וההצעה שלו  c_{2} נוכיח כי בשיווי משקל מתקיים  c_{2}={\frac {v_{2}}{2}}.  תוחלת התשלום של הקונה השני היא:
E=0\cdot P(c_{2}\leq {\frac {v_{1}}{2}})+(c_{2}-v_{2})\cdot P(c_{2}\geq {\frac {v_{1}}{2}})=
=(c_{2}-v_{2})\cdot min\{2c_{2},1\}=
כעת, ניתן לבדוק כי לכל ערך של  v_{2} המקסימום של פונקציית התוחלת כפונקציה של  c_{2} מתקבל ב  c_{2}={\frac {v_{2}}{2}}. כפי שרצינו להוכיח.
לכן שיווי משקל מתקבל כאשר שני הקונים מציעים מחצית מערך המוצר בעיניהם.
דוגמאות > דוגמאות מחיי היום יום

המושג הנפוץ למכרז סגור מחיר ראשון הוא מכירה פומבית שקטה (silent auction).
בחיים שיטת מכרז סגור מחיר ראשון נפוצה בעיקר באירועי צדקה.  יתרון של המכרז הזה, הוא שהוא מתבצע באנונימיות, וניתן לבצע מכירה של פריטים רבים בו זמנית.
בנוסף, מכרזים של המדינה (למשל, מכרז לאספקת ציוד רפואי) ומכרזים למכירת רכוש של פושטי רגל מתנהלים בשיטה זו, כדי לשמור על אנונימיות ועל פרטיות המשתתפים.
משפטים נוספים

משפט: מכרז פתוח יורד, שקול (במובן החזק) למכרז סגור מחיר ראשון.
כלומר, שניהם מתארים את אותו משחק בצורה אסטרטגית.
משפט: תחת ההנחות שפונקציות הצפיפות  f_{i} של פונקציות ההתפלגות המצטברת  F_{i} היא רציפה, ושהקונים אדישים לסיכון (כלומר מטרתם היא למקסם את רווחיהם) מתקיים שהאסטרטגיה הבאה מגדירה שיווי משקל סמטרי במכרז סגור מחיר ראשון:
 y=(y_{1},...,y_{n})~s.t~y_{i}(v_{i})=E[Y|Y\leq v_{i}], ותוחלת התשלום של הקונה ה- i היא   F_{iY}(v_{i})\times E[Y|Y\leq v_{i}]  
ותוחלת הרווח שווה ל- n\int _{0}^{b}F_{Y}E[Y|Y\leq v]f(v)dv
ראו גם

מונחים בתורת המשחקים
מכרז
מכרז מחיר שני
מכרז הכל משלמים
לקריאה נוספת

שמואל זמיר, מיכאל משלר, אילון סולן, תורת המשחקים, ירושלים: מאגנס, 2008, מסת"ב 9654932946
Vijay Krishna, Auction Theory, Academic Press; 1 edition, 2002, ISBN 978-0124262973
טיירוס מגי

| --- | --- |

מגי במדי רייר ונציה
 לידה:  14 במרץ 1991 (בן 33) סטרינגטאון, אוקלהומה, ארצות הברית
 עמדה:  קלע
 גובה:  1.88
 מספר:  25
 מכללה:  מכללת קהילת קאולי (2009–2011)   אוניברסיטת המדינה של איווה (2011–2013)
 דראפט:  לא נבחר, 2013
 קבוצות כשחקן
 2013–2014   2014–2015   2015   2015–2016   2016–2017   2017–2018   2018   2019   2019–2020   2020–2021   2021–2022   2022–:  בראוגן   אייסברן ברמרהבן   אורלנינה באסקט   גוארינו וונולי באסקט   רייר ונציה   פיסטויה באסקט 2000   אפיון בליידספור   דינמו סאסארי   פו אורטז   הפועל חולון   סן פבלו בורגוס   הפועל חולון
 הישגים כשחקן
 אליפות הליגה האיטלקית (2016/2017)  אליפות היורופקאפ (2018/2019)  אליפות הליגה הבלקנית (2020/2021)  אליפות ליגת העל (2021/2022)
טיירוס מגי (באנגלית: Tyrus McGee; נולד ב-14 במרץ 1991) הוא כדורסלן אמריקאי, המשחק בעמדת הקלע בשטרסבורג.